UN NOU VEÍ BENEFICIARI DE L'ELIANA ET BECA S'INCORPORA A L'AJUNTAMENT
Sin fecha

Un nou veí beneficiari de la segona fase del programa ‘l’Eliana et beca 2015’ s’ha incorporat als serveis administratius del Centre Sociocultural, després de superar el procés de selecció.

Es tracta d’un jove de l’Eliana, titulat universitari en Ciències Polítiques i de l’Administració que, al llarg de vuit mesos, -des del 13/04/2015 fins al 12/12/2015 tots dos inclusivament- podrà aplicar de manera pràctica els coneixements adquirits en la seua formació acadèmica, millorant les seues possibilitats d’inserció laboral posterior.

Aquest és el quart any consecutiu que l’Ajuntament, a través de la regidoria d’Ocupació i Desenvolupament Local, engega aquesta activitat dirigida als joves, un sector molt castigat per la desocupació. El principal objectiu és afavorir l’adquisició d’experiència en un entorn laboral real.